

 **N A T J E Č A J**

 **za najbolje novinarske radove**

**u razdoblju od 1. siječnja do 31. prosinca 2017. godine**

1. Temeljem Statuta HND-a, Pravilnika o novinarskim nagradama HND-a, Pravilnika o nagradi Novinar godine te Pravilnika za dodjelu nagrade na životno djelo dodijelit će se nagrade u sljedećim kategorijama:

A. Nagrada za životno djelo *O****tokar Keršovani***

B. Nagrada ***Novinar godine***

C. Godišnje nagrade za najzapaženije novinarske radove ***Marija Jurić-Zagorka*** za

a) pisano novinarstvo

b) radijsko novinarstvo

c) televizijsko novinarstvo

d) internetsko novinarstvo

e) istraživačko novinarstvo

D. Nagrada za snimateljski prilog na televiziji ***Žarko Kaić***

E. Nagrada za novinsku fotografiju ***Nikša Antonini***

2. Autore za nagrade HND-a mogu predlagati svi pojedinci, svi ogranci, zborovi i županijska vijeća, uredništva, članovi HND-a, te ocjenjivačke skupine, Izvršni odbor HND**-**a i sami autori.

3. Uz obrazloženi prijedlog, kandidati i predlagači dužni su priložiti fotokopije objavljenih radova, odnosno CD ili DVD snimljenih i objavljenih radijskih i televizijskih priloga i emisija, a fotoreporteri i dokaz o objavljenoj fotografiji (presnimka tiskanog izdanja ili elektronske objave).

4. Novinarske nagrade sastoje se od priznanja i pripadajućeg novčanog iznosa. Dobitniku nagrade ***Otokar Keršovani*** pripada iznos od 15.000,00 kn, a dobitniku nagrade ***Novinar godine*** od 8.000,00 kuna.

Dobitnicima nagrada ***Marija Jurić-Zagorka****,* ***Žarko Kaić*** *i* ***Nikša Antonini*** pripada iznos od po 5.000,00 kuna.

5. Rok za prijavu kandidata (predaju radova) je

**28. veljače 2018. godine**

Iznimno od ove odredbe pravovaljanim i pravovremeno dostavljenim kandidaturama smatrat će se i radovi koje članovi upute poštom, ako ih je HND primio u roku od 3 dana od dana proteka roka iz prethodnog stavka. Kandidature koje Društvo primi izvan navedenih rokova, bez obzira na način dostave, neće se uzeti u obzir.

6. Radovi i prijave šalju se na adresu:

***Hrvatsko novinarsko društvo***

***Natječaj za 2017. godinu***

**10000 Zagreb, Perkovčeva 2**